FK Klaipėdos Granitas

FK  „Klaipėdos Granitas“ – buvęs Lietuvos futbolo klubas iš Klaipėdos. Liūdnai pagarsėjo parduotomis varžybomis ir akivaizdžiu varžybų rezultatų klastojimu. Už nesąžiningą veiką buvo išmestas iš elitinės lygos ir paskelbė apie  bankrotą.

Istorija 
FK „Klaipėdos granitas“ įkurtas 2012 m. Iš pradžių buvo įkurta Viešoji įstaiga „Klaipėdos granitas“. Netrukus prie šios įstaigos susibūrė ir futbolininkų kolektyvas – FK „Klaipėdos granitas“. 2012 m. FK „Klaipėdos granitas“ debiutavo Lietuvos futbolo federacijos (LFF) II lygos Vakarų regiono čempionate ir užėmė ketvirtą vietą. 

2013 m. komanda laimėjo I šalies lygą ir iškovojo teisę dalyvauti kitų metų A lygos pirmenybėse. Taip pat, komanda LFF  taurės ketvirtfinalyje nugalėjo FK Šiaulių ekipą ir pateko į pusfinalį. 

2014 m. Klaipėdos Granitui buvo suteikta A lygos licencija, patvirtinanti klubo teisę dalyvauti A lygos čempionate.

2015 m. A lygos sezoną pradėjo dešimt klubų, tačiau baigė tik aštuoni – dėl lažybų skandalo pasitraukė Pakruojo „Kruoja“, o „Klaipėdos granitą“ išmetė Lietuvos futbolo federacija (LFF).

Pasirodė informacija, kad klubo vadovai nešvaraus žaidimo neneigia, o skolų kamuojamas klubas paskelbė apie bankrotą.

Diskvalifikuoti pakartotinai 

LFF DK nagrinėjo LFF Tyrimų komiteto išvadas dėl 2018 m. spalio 4 d. rungtynių tarp „Klaipėdos granito" ir Klaipėdos „Atlanto". Remiantis UEFA ir „Sportradar" lažybų stebėsenos sistemos (BFDS) ataskaita bei rungtynių tyrimo ekspertų grupės išvadomis nustatyta, jog tam tikrų žaidėjų elgesys rungtynių metu sudaro prielaidas manyti, kad jie galėjo padaryti Kodekso 44 straipsnio (Neteisėtos įtakos darymas ir sutartų rungtynių draudimas) 1 dalyje numatytus pažeidimus.

Pagal LFF Drausmės kodekso 44 str. 6 dalį „Klaipėdos granito" žaidėjui Dmitrijui Šiškinui skirta 6 mėnesių draudimo dalyvauti futbolo veikloje sankcija, o Egorui Potapovui ir Rokui Borusui - 1 metų draudimo sankcija. Pagal LFF Drausmės kodekso 44 str. 5 dalį, „Granito" žaidėjams Tadui Norbutui ir Tamerlanui Kozubajevui skirtos 3 mėnesių diskvalifikacijos sankcijos.

Ankstesniu, 2018 m. rugsėjo 22 d. sprendimu, LFF DK diskvalifikavo R. Borusą, Tadą Simaitį, Roką Urbelį skiriant 2 rungtynių diskvalifikacijas bei 1 tūkst. eurų baudą „Klaipėdos granito" klubui dėl garbingo žaidimo principo pažeidimų 2018 m. birželio 21 d. rungtynėse tarp „Klaipėdos granito" ir „Stumbro".

Taip pat 2018 m. spalio 2 d. sprendimu LFF DK diskvalifikavo R. Borusą, E. Potapovą, R. Urbelį (10 rungtynių), D.Šiškiną ir T. Vitukyną (2 rungt.) bei skyrė 9 tūkst. eurų baudą „Klaipėdos granito" klubui dėl garbingo žaidimo principo pažeidimų 2018 m. birželio 30 d. rungtynėse tarp Kauno „Spyrio" ir „Klaipėdos granito".

Klubas pašalintas 
Lietuvos futbolo federacijos (LFF) Vykdomasis komitetas (VK) balsavimu priėmė sprendimą pašalinti „Klaipėdos granitą" iš 2015 m. Lietuvos „SMSCredit.lt A lygos" čempionato.

LFF Apeliacinis komitetas 2018 m. lapkričio 13 d. sprendimu nutarė palikti nepakeistą spalio 29 d. LFF Drausmės komiteto sprendimą dėl „Klaipėdos granito" pašalinimo iš Lietuvos „SMSCredit.lt A lygos" čempionato už sąžiningo žaidimo principų pažeidimus.

Sezonai 

|}
|}

Sudėtis 
2015 m. birželio 11 d.

2015 m. spalio 2 d. sprendimu LFF DK už LFF Drausmės kodekso 44 straipsnio (Neteisėtos įtakos darymas ir sutartų rungtynių draudimas) pažeidimus diskvalifikavo „Klaipėdos granito" žaidėjus Roką Borusą, Egorą Potapovą, Roką Urbelį (po 10 rungtynių), Dmitrijų Šiškiną ir Titą Vitukyną (po 2 rungtynes) bei skyrė 9 tūkstančių eurų baudą klubui dėl garbingo žaidimo principo pažeidimų birželio 30 d. rungtynėse tarp Kauno „Spyrio" ir „Klaipėdos granito".

Spalio 29 d. LFF DK vėl svarstė „Klaipėdos granito" pažeidimus spalio 4 d. rungtynėse tarp „Klaipėdos granito" ir Klaipėdos „Atlanto". Remdamasis LFF Drausmės kodekso 44 str., LFF DK nutarė pašalinti „Klaipėdos granito" klubą iš Lietuvos čempionato bei skirti 12 tūkstančių eurų baudą, taip pat diskvalifikuoti klubo žaidėjus D. Šiškiną (6 mėnesiams), E. Potapovą, Roką Borusą (abu 1 metams), Tadą Norbutą ir Tamerlaną Kozubajevą (po 3 mėnesius).

Spalio 30 d. „Klaipėdos granitas" apskundė LFF DK sprendimus LFF Apeliaciniam komitetui. Jis išnagrinėjęs klubo skundus patenkino tik iš dalies - panaikino spalio 29 d. skirtą 12 tūkstančių eurų piniginę baudą bei diskvalifikacijas R. Urbeliui ir T. Norbutui.

Šaltiniai

Nuorodos 
 Oficiali klubo svetainė 
 Globalsportsarchive

Lietuvos futbolo klubai
Klaipėdos futbolas